Остославский Иван Васильевич

Иван Васильевич Остославский () — аэродинамика өлкәһендә совет ғалимы. Техник фәндәре докторы (1942). РСФСР-ҙың атҡаҙанған фән һәм техника эшмәкәре (1943). Өс Сталин премияһы лауреаты (1943, 1949, 1952).

 Биографияһы 
1904 йылдың 14(27) февралендә Мариуполдә тыуған. Остославскийҙәр дворян нәҫеленән сыҡҡан. Атаһы — Василий Иванович, Новороссийск университетының физика-математика факультетының математика фәндәре бүлеген тамамлай, гимназияла математиканан уҡыта; әсәһе — Валентина Епифановна (ҡыҙ фамилияһы Иващенко), рус теле һәм әҙәбиәтенән уҡыта.

Иван Остославский 1929 йылда Мәскәү университетының физика-математика факультетын тамамлай.

1928 йылдан алып 1956 йылдар буйынса авиация сәнәғәтендә эшләй. 1932—1945 йылдарҙа Үҙәк аэрогидродинамика институты (ЦАГИ) хеҙмәткәре.
Бөйөк Ватан һуғышы йылдарында уның етәкселегендә ЦАГИ-ның аэродинамик торбаларында хәрби самолеттарҙың тиҙлеген арттырыу мөмкинлеген тикшереү буйынса эштәр башҡарыла.

- Үҙәк аэрогидродинамика институты начальнигы урынбаҫары (1942—1945)

- Осоу-тикшеренеү институты начальнигы урынбаҫары (1945—1956)

- 1944 йылдан Мәскәү авиация институтында уҡыута

- 1944—1949 йылдарҙа — «Аэродинамика» кафедраһы мөдире.

- 1949—1958 йылдарҙа — был кафедраның профессоры.

- 1958—1972 йылдарҙа, кафедра бүленгәндән һуң, — «Осоу һәм идара итеү динамикаһы» кафедраһы мөдире.

25 фән кандидаты һәм 7 фән докторы әҙерләй.

1972 йылдың 3 ғинуарында вафат була. Мәскәүҙә Головино зыяратында ерләнгән.

 Библиография 
Самолеттың аэродинамик характеристикаларын, самолеттың тотороҡлоғон һәм идара ителеүсәнлеген иҫәпләү буйынса хеҙмәттәре:

 Аэродинамический расчёт самолёта. — М.: Оборонгиз, 1938; 2-е изд. — 1947 (в соавт. с В. М. Титовым)
 Аэродинамика самолёта. — М.: Оборонгиз, 1942 (в соавт. с В. М. Титовым)
 Руководство для конструкторов. Том 1. Аэродинамика. Гидромеханика. Прочность. — М.: Издательство Бюро новой техники. 1943
 Продольная устойчивость и управляемость самолёта. — М.: Оборонгиз, 1943; 2-е изд. — 1951 (в соавт. с Г. С. Калачёвым)
 Аэродинамика самолёта: Учебник. — М.: Оборонгиз, 1957
 Динамика полёта. Траектории летательных аппаратов: Учебник. — М.: Оборонгиз, 1963; 2-е изд.- 1969 (в соавт. с И. В. Стражевой)
 Динамика полёта. Устойчивость и управляемость летательных аппаратов: Учебник. — М.: Машиностроение, 1965 (в соавт. с И. В. Стражевой)
 Список публикаций И. В. Остославского в международном электронном каталоге WorldCat 

 Хәтер һәм наградалары 
- Ленин ордены

- I дәрәжә Ватан һуғышы ордены

- дүрт Хеҙмәт Ҡыҙыл Байраҡ ордены (уларҙың береһе — 16.09.1945)

- «Почёт Билдәһе» ордены

- РСФСР-ҙың атҡаҙанған фән һәм техника эшмәкәре (1943.
)
- 3 дәрәжә Сталин премияһы (1943) — аэродинамик сифаттарын яҡшыртыу юлы менән самолеттарҙың тиҙлеген арттырыу ысулдарын эшләгәне һәм ғәмәлгә индергәне өсөн.

- 3-сө дәрәжә Сталин премияһы (1949) — Аэродинамик тикшеренеүҙәрҙең яңы алымдарын булдырғаны өсөн.

- 3 дәрәжә Сталин премияһы (1952) — «Продольная устойчивость и управляемость самолёта» уҡыу әсбабы өсөн (1951).

- Мәскәү авиация институ́тының 4-се корпусына мемориаль таҡтаташ ҡуйылған, бынан тыш был корпуста аудитория И. В. Остославский исеме менән аталған.

 Сығанаҡтар 

 На официальном сайте МАИ, каф. 106
 Осташев А. И., «Сергей Павлович Королёв — гений XX века» прижизненные личные воспоминания об академике С. П. Королёве — 2010г. М.: ГОУ ВПО МГУЛ. ISBN 978-5-8135-0510-2.
Категория:Екатеринослав губернаһында тыуғандар
Категория:Алфавит буйынса ғалимдар
Категория:СССР ғалимдары
Категория:Мәскәүҙә вафат булғандар
Категория:1972 йылда вафат булғандар
Категория:3 ғинуарҙа вафат булғандар
Категория:1904 йылда тыуғандар
Категория:27 февралдә тыуғандар
Категория:РСФСР-ҙың атҡаҙанған фән һәм техника эшмәкәрҙәре
Категория:Сталин премияһы лауреаттары
Категория:«1941–1945 йылдарҙағы Бөйөк Ватан һуғышындағы фиҙакәр хеҙмәте өсөн» миҙалы менән наградланыусылар
Категория:«Почёт Билдәһе» ордены кавалерҙары
Категория:Хеҙмәт Ҡыҙыл Байраҡ ордены кавалерҙары
Категория:1-се дәрәжә Ватан һуғышы ордены кавалерҙары
Категория:Ленин ордены кавалерҙары
Категория:Техник фәндәр докторҙары
Категория:МДУ-ның физика-математика факультетын тамамлаусылар